CELEX: 22020D0938
Language: mt
Date: 2019-02-08 00:00:00
Title: Deċiżjoni tal-Kumitat Konġunt taż-ŻEE Nru 20/2019 tat-8 ta’ Frar 2019 li temenda l-Anness IX (Servizzi Finanzjarji) tal-Ftehim ŻEE [2020/938]

16.7.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 228/32
               
            
         DEĊIŻJONI TAL-KUMITAT KONĠUNT TAŻ-ŻEE Nru 20/2019
         tat-8 ta’ Frar 2019
         li temenda l-Anness IX (Servizzi Finanzjarji) tal-Ftehim ŻEE [2020/938]
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea (“il-Ftehim ŻEE”), u b’mod partikolari l-Artikolu 98 tiegħu,
         Billi:
         
                     (1)
                  
                  
                     Ir-Regolament Delegat tal-Kummissjoni (UE) 2017/389 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward tal-parametri għall-kalkolu ta’ penali fi flus għal fallimenti tas-saldu u l-operazzjonijiet tas-CSDs fi Stati Membri ospitanti (1) għandu jiġi inkorporat fil-Ftehim ŻEE.
                  
               
                     (2)
                  
                  
                     Ir-Regolament Delegat tal-Kummissjoni (UE) 2017/390 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward ta’ standards tekniċi regolatorji dwar ċerti rekwiżiti prudenzjali għal depożitorji ċentrali tat-titoli u istituzzjonijiet ta’ kreditu ddeżinjati li joffru servizzi anċillari ta’ tip bankarju (2) kif ikkoreġut mill-ĠU L 122, 17.5.2018, p. 35, għandu jiġi inkorporat fil-Ftehim ŻEE.
                  
               
                     (3)
                  
                  
                     Ir-Regolament Delegat tal-Kummissjoni (UE) 2017/391 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw ulterjorment il-kontenut tar-rappurtar dwar is-saldi internalizzati (3), kif ikkoreġut mill-ĠU L 122, 17.5.2018, p. 36, għandu jiġi inkorporat fil-Ftehim ŻEE.
                  
               
                     (4)
                  
                  
                     Ir-Regolament Delegat tal-Kummissjoni (UE) 2017/392 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward ta’ standards tekniċi regolatorji dwar ir-rekwiżiti ta’ awtorizzazzjoni, superviżorji u operazzjonali għal depożitarji ċentrali tat-titoli (4) għandu jiġi inkorporat fil-Ftehim ŻEE.
                  
               
                     (5)
                  
                  
                     Ir-Regolament ta’ Implimentazzjoni tal-Kummissjoni (UE) 2017/393 tal-11 ta’ Novembru 2016 li jistabbilixxi standards tekniċi ta’ implimentazzjoni fir-rigward tal-mudelli u l-proċeduri għar-rappurtar u t-trażmissjoni tal-informazzjoni fuq saldi internalizzati skont ir-Regolament (UE) Nru 909/2014 tal-Parlament Ewropew u tal-Kunsill (5) għandu jiġi inkorporat fil-Ftehim ŻEE.
                  
               
                     (6)
                  
                  
                     Ir-Regolament ta’ Implimentazzjoni tal-Kummissjoni (UE) 2017/394 tal-11 ta’ Novembru 2016 li jistabbilixxi standards tekniċi ta’ implimentazzjoni dwar il-formoli u l-proċeduri għall-awtorizzazzjoni, ir-rieżami u l-evalwazzjoni tad-depożitorji ċentrali tat-titoli, għall-kooperazzjoni bejn l-awtoritajiet tal-Istat Membru tad-domiċilju u tal-Istat Membru ospitanti, għall-konsultazzjoni tal-awtoritajiet involuti fl-awtorizzazzjoni biex jiġu pprovduti servizzi anċillari ta’ tip bankarju, għal aċċess li jinvolvu depożitorji ċentrali tat-titoli, u fir-rigward tal-format tar-rekords li għandhom jinżammu mid-depożitarji tat-titoli ċentrali skont ir-Regolament (UE) Nru 909/2014 tal-Parlament Ewropew u tal-Kunsill (6) għandu jiġi inkorporat fil-Ftehim ŻEE.
                  
               
                     (7)
                  
                  
                     Għalhekk, jenħtieġ li l-Anness IX għall-Ftehim ŻEE jiġi emendat skont dan,
                  
               ADOTTA DIN ID-DEĊIŻJONI:
         
            Artikolu 1
            Dan li ġej jiddaħħal wara l-punt 31bf (ir-Regolament (UE) Nru 909/2014 tal-Parlament Ewropew u tal-Kunsill) tal-Anness IX tal-Ftehim ŻEE:
            
                        “31bfa.
                     
                     
                        
                           32017 R 0389: Ir-Regolament Delegat tal-Kummissjoni (UE) 2017/389 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward tal-parametri għall-kalkolu ta’ penali fi flus għal fallimenti tas-saldu u l-operazzjonijiet tas-CSDs fi Stati Membri ospitanti (ĠU L 65, 10.3.2017, p. 1).
                        Għall-finijiet ta’ dan il-Ftehim, id-dispożizzjonijiet tar-Regolament Delegat għandhom jinqraw bl-adattament li ġej:
                        Fil-punt (a) tat-tielet paragrafu tal-Artikolu 9, il-kliem ‘id-Deċiżjoni tal-Kumitat Konġunt taż-ŻEE li tkun tinkludi’ għandu jiddaħħal wara l-kliem ‘dħul fis-seħħ’.
                     
                  
                        31bfb.
                     
                     
                        
                           32017 R 0390: Ir-Regolament Delegat tal-Kummissjoni (UE) 2017/390 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward ta’ standards tekniċi regolatorji dwar ċerti rekwiżiti prudenzjali għal depożitorji ċentrali tat-titoli u istituzzjonijiet ta’ kreditu ddeżinjati li joffru servizzi anċillari ta’ tip bankarju (ĠU L 65, 10.3.2017, p. 9) kif ikkoreġut mill-ĠU L 122, 17.5.2018, p. 35.
                        Għall-finijiet ta’ dan il-Ftehim, id-dispożizzjonijiet tar-Regolament Delegat għandhom jinqraw bl-adattamenti li ġejjin:
                        
                                    (a)
                                 
                                 
                                    Fl-Artikolu 23(2), ir-referenza għall-‘membri tas-Sistema Ewropea ta’ Banek Ċentrali’ għandha tinftiehem li tinkludi, apparti t-tifsira tagħha fir-Regolament Delegat, il-banek ċentrali nazzjonali tal-Istati tal-EFTA.
                                 
                              
                                    (b)
                                 
                                 
                                    Fl-Artikolu 36(8)(b)(i), il-kliem ‘il-muniti tal-Unjoni’ għandhom jiġu sostitwiti bil-kliem ‘il-muniti uffiċjali tal-Partijiet Kontraenti tal-Ftehim ŻEE’.
                                 
                              
                  
                        31bfc.
                     
                     
                        
                           32017 R 0391: Ir-Regolament Delegat tal-Kummissjoni (UE) 2017/391 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward tal-istandards tekniċi regolatorji li jispeċifikaw ulterjorment il-kontenut tar-rappurtar dwar is-saldi internalizzati (ĠU L 65, 10.3.2017, p. 44), kif ikkorreġut mill-ĠU L 122, 17.5.2018, p. 36.
                     
                  
                        31bfd.
                     
                     
                        
                           32017 R 0392: Ir-Regolament Delegat tal-Kummissjoni (UE) 2017/392 tal-11 ta’ Novembru 2016 li jissupplimenta r-Regolament (UE) Nru 909/2014 tal-Parlament Ewropew u tal-Kunsill fir-rigward ta’ standards tekniċi regolatorji dwar ir-rekwiżiti ta’ awtorizzazzjoni, superviżorji u operazzjonali għal depożitarji ċentrali tat-titoli (ĠU L 65, 10.3.2017, p. 48).
                        Għall-finijiet ta’ dan il-Ftehim, id-dispożizzjonijiet tar-Regolament Delegat għandhom jinqraw bl-adattamenti li ġejjin:
                        
                                    (a)
                                 
                                 
                                    Fl-Artikolu 2(1)(a), il-kliem ‘il-munita tal-Unjoni’ għandhom jiġu sostitwiti bil-kliem ‘il-munita uffiċjali tal-Partijiet Kontraenti tal-Ftehim ŻEE’.
                                 
                              
                                    (b)
                                 
                                 
                                    Fl-Artikolu 96(2), il-kliem ‘id-Deċiżjoni tal-Kumitat Konġunt taż-ŻEE li tkun tinkludi’ għandu jiddaħħal wara l-kliem ‘dħul fis-seħħ’.
                                 
                              
                  
                        31bfe.
                     
                     
                        
                           32017 R 0393: Ir-Regolament ta’ Implimentazzjoni tal-Kummissjoni (UE) 2017/393 tal-11 ta’ Novembru 2016 li jistabbilixxi standards tekniċi ta’ implimentazzjoni fir-rigward tal-mudelli u l-proċeduri għar-rappurtar u t-trażmissjoni tal-informazzjoni fuq saldi internalizzati skont ir-Regolament (UE) Nru 909/2014 tal-Parlament Ewropew u tal-Kunsill (ĠU L 65, 10.3.2017, p. 116).
                     
                  
                        31bff.
                     
                     
                        
                           32017 R 0394: Ir-Regolament ta’ Implimentazzjoni tal-Kummissjoni (UE) 2017/394 tal-11 ta’ Novembru 2016 li jistabbilixxi standards tekniċi ta’ implimentazzjoni dwar il-formoli u l-proċeduri għall-awtorizzazzjoni, ir-rieżami u l-evalwazzjoni tad-depożitorji ċentrali tat-titoli, għall-kooperazzjoni bejn l-awtoritajiet tal-Istat Membru tad-domiċilju u tal-Istat Membru ospitanti, għall-konsultazzjoni tal-awtoritajiet involuti fl-awtorizzazzjoni biex jiġu pprovduti servizzi anċillari ta’ tip bankarju, għal aċċess li jinvolvu depożitorji ċentrali tat-titoli, u fir-rigward tal-format tar-rekords li għandhom jinżammu mid-depożitarji tat-titoli ċentrali skont ir-Regolament (UE) Nru 909/2014 tal-Parlament Ewropew u tal-Kunsill (ĠU L 65, 10.3.2017, p. 145).
                        Għall-finijiet ta’ dan il-Ftehim, id-dispożizzjonijiet tar-Regolament ta’ Implimentazzjoni għandhom jinqraw bl-adattament li ġej:
                        
                                     
                                 
                                 
                                    Fit-tieni paragrafu tal-Artikolu 17, il-kliem ‘id-Deċiżjoni tal-Kumitat Konġunt taż-ŻEE li tkun tinkludi’ għandu jiddaħħal wara l-kliem ‘dħul fis-seħħ’.”
                                 
                              
                  
         
            Artikolu 2
            It-testi tar-Regolamenti Delegati (UE) 2017/389, (UE) 2017/390, kif ikkoreġuti permezz ta’ ĠU L 122, 17.5.2018, p. 35, (UE) 2017/391, kif ikkoreġuti permezz ta’ ĠU L 122, 17.5.2018, p. 36, u (UE) 2017/392 u r-Regolament ta’ Implimentazzjoni (UE) 2017/393 u (UE) 2017/394, bil-lingwa Iżlandiża u dik Norveġiża, li għandhom jiġu ppubblikati fis-Suppliment taż-ŻEE ta’ Il-Ġurnal Uffiċjali tal-Unjoni Ewropea, għandhom ikunu awtentiċi.
         
         
            Artikolu 3
            Din id-Deċiżjoni għandha tidħol fis-seħħ fid-9 ta’ Frar 2019, bil-kundizzjoni li jkunu saru n-notifiki kollha skont l-Artikolu 103(1) tal-Ftehim ŻEE (*1), jew fil-jum tad-dħul fis-seħħ tad-Deċiżjoni tal-Kumitat Konġunt taż-ŻEE Nru 18/2019 tat-8 ta’ Frar 2019 (7), skont liema data tkun l-iżjed tard.
         
         
            Artikolu 4
            Din id-Deċiżjoni għandha tiġi ppubblikata fit-Taqsima taż-ŻEE ta’ Il-Ġurnal Uffiċjali tal-Unjoni Ewropea u fis-Suppliment tiegħu dwar iż-ŻEE.
         
         
            Magħmul fi Brussell, it-8 ta’ Frar 2019.
            
               
                  Għall-Kumitat Konġunt taż-ŻEE
               
               
                  Il-President
               
               Claude MAERTEN
            
         
         
            (1)  ĠU L 65, 10.3.2017, p. 1.
         
            (2)  ĠU L 65, 10.3.2017, p. 9.
         
            (3)  ĠU L 65, 10.3.2017, p. 44.
         
            (4)  ĠU L 65, 10.3.2017, p. 48.
         
            (5)  ĠU L 65, 10.3.2017, p. 116.
         
            (6)  ĠU L 65, 10.3.2017, p. 145.
         
            (*1)  Ma huwa indikat l-ebda rekwiżit kostituzzjonali.
         
            (7)  ĠU L 60, 28.2.2019, p. 3.